Suvestinė redakcija nuo 2022-11-16

Įsakymas paskelbtas: TAR 2022-09-19, i. k. 2022-19064

LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, IŠMOKĖTŲ PROJEKTO NR. VP3-3.1-AM-01-V-02-093 VYKDYTOJUI UŽDARAJAI AKCINEI BENDROVEI „skuodo VANDENYS“, GRĄŽINIMO

2022 m. rugsėjo 19 d. Nr. D1-302

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčius, 11 punktą, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹, 188², 191 punktus, 198.2 papunktį, vykdydamas Lietuvos vyriausiojo administracinio teismo 2020 m. liepos 15 d. sprendimą administracinėje byloje Nr. eA-534-552/2020, atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2022 m. rugpjūčio 12 d. raštu Nr. APVA‑6746 „Informacija apie nustatytą pažeidimą ir siūlymai dėl tolesnių veiksmų“ pateiktą projekto „Geriamojo vandens ir nuotekų tinklų rekonstrukcija ir plėtra Skuodo rajone (Aleksandrijos, Lenkimų, Mosėdžio ir Ylakių gyv.)“ (projekto kodas VP3-3.1-AM-01-V-02-093) (toliau – projektas) atnaujinto pažeidimo tyrimo išvadą Nr. VP3-3.1-AM-01-V-02-093/IT03 (pažeidimo unikalus kodas R1828/APVA/VP3-3.1-AM-01-V/0212), kurioje nurodyta, kad projekto vykdytojas uždaroji akcinė bendrovė „Skuodo vandenys“ (toliau – projekto vykdytojas) įgyvendindamas projektą nepasiekė nustatytų stebėsenos rodiklių ir pažeidė VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“, 34 punktą, 2011 m. rugsėjo 29 d. finansavimo ir administravimo sutarties Nr. VP3-3.1-AM-01-V-02-093 (toliau – Sutartis) bendrųjų sąlygų 2.1.1 papunktį ir Sutarties 1 priedo 7 punktą, į Agentūros pripažintą bendrą netinkamą finansuoti išlaidų sumą – 38 195,24 Eur (trisdešimt aštuonis tūkstančius vieną šimtą devyniasdešimt penkis eurus 24 ct), įskaitant projekto vykdytojo įnašą – 2 060,25 Eur (du tūkstančius šešiasdešimt eurų 25 ct), ir į Agentūros siūlymą susigrąžinti projekto vykdytojui išmokėtų lėšų dalį, taikant lėšų pervedimo būdą:

1. Nustatau, kad:

1.1. lėšų pervedimo būdu grąžintina projekto vykdytojui išmokėta lėšų dalis yra 36 134,99 Eur (trisdešimt šeši tūkstančiai šimtas trisdešimt keturi eurai 99 ct), iš jų 32 331,31 Eur (trisdešimt du tūkstančiai trys šimtai trisdešimt vienas euras 31 ct) – Europos Sąjungos fondų lėšos, 3 803,68 Eur (trys tūkstančiai aštuoni šimtai trys eurai 68 ct) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip iki 2023 m. rugsėjo 19 d. privalo dalimis pervesti į Lietuvos Respublikos aplinkos ministerijos banko sąskaitą Nr. LT634010042400060063;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius, kurių dydį kiekvieną metų ketvirtį nustato finansų ministras, už kiekvieną uždelstą dieną;

1.4. jei projekto vykdytojas šio įsakymo 1.1 papunktyje nurodytų lėšų negrąžina per 90 dienų nuo šio įsakymo įsigaliojimo dienos, jis moka palūkanas, kurių dydį kiekvieną metų ketvirtį nustato finansų ministras.

Punkto pakeitimai:

Nr. D1-360, 2022-11-15, paskelbta TAR 2022-11-15, i. k. 2022-22944

2. Pavedu Aplinkos ministerijos Strateginio ir finansų valdymo skyriui šio įsakymo 1.1 papunktyje nurodytas grąžintinas lėšas per 5 darbo dienas nuo jų gavimo į šio įsakymo 1.2 papunktyje nurodytą Aplinkos ministerijos banko sąskaitą pervesti į Lietuvos Respublikos finansų ministerijos nurodytą Lietuvos Respublikos valstybės iždo sąskaitą.

3. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka per vieną mėnesį nuo įteikimo projekto vykdytojui dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymo nustatyta tvarka per vieną mėnesį nuo įteikimo projekto vykdytojui dienos.

Aplinkos ministras	Simonas Gentvilas

Pakeitimai:

1.

Lietuvos Respublikos aplinkos ministerija, Įsakymas

Nr. D1-360, 2022-11-15, paskelbta TAR 2022-11-15, i. k. 2022-22944

Dėl Lietuvos Respublikos aplinkos ministro 2022 m. rugsėjo 19 d. įsakymo Nr. D1-302 „Dėl Europos Sąjungos Finansinės paramos ir bendrojo finansavimo lėšų, išmokėtų projekto Nr. VP3-3.1-AM-01-V-02-093 vykdytojui uždarajai akcinei bendrovei „Skuodo vandenys“, grąžinimo“ pakeitimo